《效朱公叔绝交诗》
宋代·薛澄

东山有枭，不祥其名。
恶木是息，恶声是鸣。
食不弃腐，饮不择清。
宜飞求伏，以晦为明。
凶残满志，嗜欲惟撄。
伸颈招凤，使凤自惊。
岂有凤口，而和枭声。
奈何伊人，弗审物情。
请从此别，各自谋生。

作者简介：薛澄，鄞县（今浙江宁波）人。孝宗乾道二年（一一六六）进士（《甬上耆旧诗》卷二）。今录诗三首。